Era auta, per çò d’ua gràcia que mane d’ua hònt tan prigonda, que non a auut creatura qu’era sua guardada podesse penetrar enquiara sua hònt, botèc aquiu baish tot eth sòn amor ena justícia; per çò que de gràcia en gràcia Diu dauric es sòns uelhs ara nòsta redempcion futura, e credent en era, non tenguec per mès temps era fetiditat deth paganisme, repotegant peth sòn compde as gents pervertides.